 Akizungumza na gazeti hili jana Rais wa Chabata Geofrey Mhagama alisema mwaka huu wamepanga kurudisha michezo hiyo ya ushirikiano ili kufahamiana na kujenga mahusiano mazuri baina ya wachezaji na viongozi.“Unajua miaka ya nyuma kulikuwa na mashindano ya aina hii yaliyokuwa yakishirikisha michezo mbalimbali ambapo tulikuwa tukikutana kwa zamu kama awamu hii ni Zanzibar ujue awamu ijayo ni hapa, baadaye ikapotea,” alisema.Mhagama alisema wameamua kurudisha mfumo huo wa ushirikiano wa kimichezo ili kuangalia uwezekano wa kutengeneza umoja kwa wachezaji wa pande mbili.Alisema lengo lingine ni kusherehekea sikukuu ya Pasaka kupitia mchezo huo utakaowaunganisha wachezaji kufahamiana zaidi. Rais huyo alisema anaendelea kutafuta udhamini kwa ajili ya kukamilisha mchakato huo wa kukuza mchezo huo kutoka pande hizo mbili.Michuano hiyo inatarajiwa kufanyika Machi 27, mwaka huu jijini Dar es Salaam na idadi ya wachezaji watakaoshiriki itatajwa baadaye.